hotchpotch/miracl-hf-unified huggingface dataset:
आलू चाट (चलचित्र)
आलू चाट बॉलीवुड का एक रोमांटिक हास्य चलचित्र है। चलचित्र का निर्देशन रोबी ग्रेवाल ने किया है।
आलू चाट एक निखिल (आफ़ताब शिवदसानी) नाम के लड़के कि है जो अमेरिका से अपन उच्च शिक्षा पूरी करके अपने परिवार के पास लाजपत नगर, दिल्ली लौटा है। उसके परिवार में उसके रूढ़िवादी पिता पुरुषोत्तम (कुलभूषण खरबंदा) हैं, उसकी दादी है बीजी (डाली आलूवालिया) हैं जिन्हें संदेह है कि निखिल समलैंगिक है, उलझन में रहने वाली उसकी माँ सीतो (मीनाक्षी सेठी) है और एक शंकित मामा है छदामी मामा (संजय मिश्र)। जो भी लड़की निखिल के माता पिता पसंद करते है निखिल हर उस लड़की से शादी करने के लिये मना कर देता है और इससे उसके माता पिता को उसके व्यव्हार को लेकर चिंतित रहते हैं। दरसल निखिल एक मुस्लिम लड़की से प्यार करता होता है जो अमेरिका में रह रही होती है। उसका नाम होता है अम्ना (अम्ना शरीफ़)। निखिल जानता था कि उसके रूढ़िवादी माता पिता उसकी एक विधर्मी लड़की से शादी के बिलकुल विरोध में होंगे। तब निखिल अपने एक पारिवारिक मित्र हाकिम (मनोज) जो पेशे से सेक्सोलाजिस्ट है एक योजना बनाता है कि, वो उसके पिता को बताएगें कि वह एक अमेरिकी लड़की निक्की (लिंडा एर्सीनियो) से विवाह करना चाहता है। इस लड़की को वो एक सेलिब्रिटी गायक सुखा पाजी की सहायता से भाडे़ पर रखते हैं। सुखा पाजी भी हाकिम का एक रोगी होता है। इस प्रकार वे दोनों निक्की और आम्ना को निखिल के घरवालों से मिलाते हैं। एक ओर निक्की एक गंदी लड़की होने का दिखावा करती है, वहीं दुसरी ओर आम्ना अच्चे गुणों का प्रदर्शन करती है ताकी निखिल के परिवा वालों को प्रभावित किया जा सके। लेकिन सब कुछ उल्टा-पुल्टा हो जात है जब छदामी मामा उनपर संदेह करना आरंभ कर देते है। और इस प्रकार हास्य और प्रेम कहानी का मिला जुला नाटक आरंभ होता है।आलू चाट चलचित्र से संबंधित समाचार और समीक्षा।
केन्द्रीय औषधीय एवं सगंध पौधा संस्थान
केन्द्रीय औषधीय एव सगंध पौधा संस्थान (सीमैप) एक बहुआयामी राष्ट्रीय प्रयोगशाला है जो औषधीय एवं सगंध पौधों के क्षेत्र में शोध, विकास एवं प्रचार-प्रसार का कार्य कर रही है। यह संस्थान अपने चार संसाधन केन्दों एवं ज्ञान केन्द्रों के माध्यम से भारत के विभिन्न कृषि जलवायु क्षेत्रों में कार्यरत है। यह लखनऊ में स्थापित है।
इसका लक्ष्य है: बेहतर स्वास्थ्य एवं जीवन के लिए हरित प्रौद्योगिकियों में उत्कृष्टता॥
इसका दृष्टिकोण है: औषधीय एवं सगंध पौधों पर नवीनतम वैज्ञानिक शोध एवं व्यापार का सशक्तिकरण जिससे हरित प्रौद्योगिकी पर आधारित उत्कृष्ट जीवन शैली के क्षेत्र में भारत विश्व का अग्रतम राष्ट्र बन सके।
सीमैप के भारत में छः रिसोर्स केन्द्र स्थापित हैं:
मच्छरों को भगाने हेतु सगंध स्प्रे सिरदर्द एवं मोच निवारक बाम फर्श कीटाणु एंव बैक्टीरिया रहित करने हेतु द्रव्य हाथों को कीटाणु रहित करने हेतु स्प्रे बहुआयामी कवकरोधी क्रीम बहुआयामी कवक रोधी दांतों में प्लाक एं मसूडा शोध रोधी फामूर्लेशन एलोय आधारित चेहरा एवं हाथ धोने का लोशन मच्छरों को भगाने हेतु वेपोराइजर मच्छररोधी क्रीम डेन्ड्रफ रोधी हर्बल शैम्पू पौष्टिक ग्रेन्यूल्स अवलेह बालों के पोषण हेतु शैम्पू बहुउपयोगी क्रीम
एकोनाइट
अकोनाइट या अतीस एक प्रसिद्ध वनौषधि है, जो सामान्यतः विषैले स्वभाव की होती है, किंतु नियमित मात्रा में सेवन करने से इसके औषधीय गुण प्रकट होतें हैं। यूनाइटेड किंगडम में आकोनीटुम नापेल्लुस मान्य औषधि है। यह जाति तो भारत में नहीं होती, किंतु इसके वंश की अन्य जातियां पाई जाती हैं जो उतनी ही उपयोगी हैं। इनमें से दो का वर्णन नीचे किया गया है।
पहले प्रकार का वैज्ञानिक नाम है आकोनीटुम हेटेरोफील्लुम "Aconitum heterophyllum Wall.", कश्मीरी-अतीस, अतिविष, पोदिस यह एक छोटा सा पौधा है जो उत्तर पश्चिम हिमालय में 2,000 से 4,000 मी॰ ऊँचाई वाले क्षेत्रों में पाया जाता है। अतीस के बीज ज्वर एवं ज्वर के बाद दुर्बलता दूर करने के लिए उपयोगी बताये जाते हैं। अतीस में बलवर्धक गुण तो अवश्य हैं, किंतु ज्वरनाशक के रूप में इसकी मान्यता अधिक नहीं है। यह अतिसार व पेचिश में भी उपयोगी है।
इसका वैज्ञानिक नाम है आकोनीटुम कासमांथुम "Aconitum chasmanthum Stapf" यह पौधा भी उसी क्षेत्र में पाया जाता है जहाँ अतीस होता है। यद्यपि इस पौधे के प्रकंदों में ब्रिटेन वाले अकोनाइट से उपयोगी तत्वों की मात्रा लगभग दस गुना अधिक होती है, फिर भी उनकी क्षमता उतनी नहीं होती। ब्रिटेन वाली जाति के स्थान पर बनबलनाग प्रयोग करने के लिए उपयुक्त बताया जाता है।
विक्रम संवत २०६६
विक्रम संवत २०६६, विक्रम संवत के अनुसार २०६६वाँ वर्ष है, ग्रीगेरियन कैलेंडर के अनुसार यह २७ मार्च २००७ ई को प्रारम्भ हुआ।
मेघालय की जलवायु
मेघालय की जलवायु उपोष्ण (उष्ण और शीत के मध्य) तथा आर्द्र है। वार्षिक वर्षा 1200 से.मी. तक होती है जिसके कारण यह राज्य देश का सबसे ""गीला"" राज्य कहा जाता है। चेरापूंजी, जो राजधानी शिलांग से दक्षिण है, ने एक कैलेंडर महीने में सर्वाधिक बारिश का विश्व कीर्तिमान स्थापित किया है। जबकि इसी शहर के पास के गांव मावसिनराम के नाम सर्वाधिक सालाना बारिश का रिकॉर्ड दर्ज़ है। राज्य का लगभग एक तिहाई हिस्सा वनाच्छादित है। राज्य की गारो, खासी तथा जयंतिया पहाड़ियां उतनी ऊँची नहीं हैं। शिलांग शिखर, जिसकी उचाई 1965 मीटर है, सर्वोच्च शिखर है। कई गुफाओं में चूने जल की विभिन्न आकृतियां हैं जिनमें स्टेलैक्टाईट और स्टेलैग्माईट जैसी आकृतियां प्रसिद्ध हैं।
अर्चना शर्मा
डॉ॰ अर्चना शर्मा जिनेवा में दुनिया की सबसे बड़ी भूमिगत प्रयोगशाला सर्न में स्टाफ फिजिसिस्ट के रूप में कार्यरत हैं।
डॉ॰ अर्चना शर्मा के अनुसार दुनिया की सबसे बड़ी प्रयोगशाला सर्न, जहाँ वह काम करती हैं, उसे विज्ञान का तीर्थ कहा जाता है। अपनी शोध परियोजना में कहा कि बड़े पार्टिकिल कोलाइडर एलएचसी की सुरंगनुमा ट्यूब में लगभग प्रकाश के वेग से चक्कर काट रहे प्रोटॉनों की आपस में टक्कर करवा दी गई। सर्न में मौजूद दुनिया के सबसे बड़े प्रयोग की सफलता से ब्रह्मांड की उत्पत्ति के रहस्य से पर्दा उठ सकता है।
अर्चना शर्मा को भारत सरकार द्वारा सन १९८४ में चिकित्सा विज्ञान के क्षेत्र में पद्म भूषण से सम्मानित किया गया था। ये पश्चिम बंगाल राज्य से हैं।  अर्चना का जन्म झांसी के एक मध्यमवर्गीय परिवार में हुआ। उनके माता पिता अध्यापक थे। उन्होंने काशी हिन्दू विश्वविद्यालय से स्नातक एवं स्नातोकत्तर की शिक्षा पूर्ण की। उन्होंने दिल्ली विश्वविद्यालय से नाभिकीय भौतिकी के क्षेत्र में पीएचडी की। डॉ॰ शर्मा भारतीय छात्रों से भी जुड़ी रहती हैं एवं युवाओं को इस क्षेत्र में आगे बढ़ने के लिए प्रोत्साहित करती हैं। प्रतिवर्ष ग्रीष्मकाल के दौरान सर्न स्थित भारतीय छात्र-छात्राओं को भोजन पर अपने घर पर आमन्त्रित करती हैं।
बलदेव उपाध्याय
आचार्य बलदेव उपाध्याय (१० अक्टूबर १८९९ - १० अगस्त १९९९) हिन्दी और संस्कृत के सुप्रसिद्ध विद्वान, साहित्येतिहासकार, निबन्धकार तथा समालोचक थे। उन्होने अनेकों ग्रन्थों की रचना की, निबन्धों का संग्रह प्रकाशित किया तथा संस्कृत वाङ्मय का इतिहास लिखा। वे संस्कृत साहित्य की हिन्दी में चर्चा के लिए जाने जाते हैं। उनके पूर्व संस्कृत साहित्य से सम्बन्धित अधिकांश पुस्तकें संस्कृत में हैं या अंग्रेजी में।
आचार्य बलदेव उपाध्याय को भारत सरकार द्वारा सन १९८४ में साहित्य एवं शिक्षा के क्षेत्र में पद्म भूषण से सम्मानित किया गया था।
आचार्य जी का जन्म उत्तर प्रदेश के बलिया जिले के सोनबरसा गाँव में एक ब्राह्मण परिवार में हुआ था। उनके पिता का नाम राम सूचित उपाध्याय था जो भागवत पुराण के विद्वान थे। उनकी माता का नाम मूर्ति देवी था। बलदेव जी की आरम्भिक शिक्षा शासकीय हाई स्कूल बलिया में हुई, केवल १९११-१२ में वे बनारस के बंगाली टोला इण्टर कालेज में ६ठी कक्षा में पढ़े। उन्होने काशी हिन्दू विश्वविद्यालय से १९२२ में बी ए किया। बनारस के संस्कृत कालेज से साहित्याचार्य किया।
गंडा सिंह
उनका जन्म फिरोजपुर (पंजाब) में हुआ था।
भारत में महंगाई दर
भारत में महंगाई दर भारतीय बाजारों में महंगाई को दर्शाती है। मंदी के कारण अन्तरराष्ट्रीय बाजारों मे कीमतें गिरने भारत में महंगाई दर काफी नीचे गिर गई। 14 मार्च २००९ को समाप्त हुए हफ्ते में महंगाई की दर 0.17 प्रतिशत गिरकर 0.27 प्रतिशत पर पहुंच गई। जबकि पिछले हफ्ते यह 0.44 प्रतिशत थी। यह ३० वर्षों का सबसे निचला स्तर है।
मुद्रा स्फीति दर
मुद्रा स्फीति दर मुद्रा स्फीति,मूल्य सूचकांक की वृद्धि की दर, को मापने का तरीका है।
नटवर सिंह
पद्मभूषण से सम्मानित एवं "One life is not enough" नामक पुस्तक के लेखक नटवर सिंह (16 मई 1931) भारतीय राजनीतिज्ञ हैं एवं भारत के विदेश मंत्री रह चुके हैं।
श्रीनिवासन वरदराजन
Yadav ko kabu me kyse kare श्रीनिवासन वरदराजन को भारत सरकार द्वारा प्रशासकीय सेवा के क्षेत्र में सन १९८५ में पद्म भूषण से सम्मानित किया गया था। ये दिल्ली से हैं।
शिवप्रसाद चटर्जी
शिव प्रसाद चटर्जी (बांग्ला में शिब प्रशाद चटर्जी) (२२ फ़रवरी १९०३ - २७ फ़रवरी १९८९), कलकत्ता विश्वविद्यालय में प्रोफ़ेसर रहे थे। ये १९६४ से १९६८ तक अन्तर्राशःट्रीय भूगोल संघ () अध्यक्ष भी रहे थे। इन्होंने ही पूर्वोत्तर भारतीय राज्य मेघालय (संस्कृत मूल अर्थ: मेघों का घर) भी गढ़ा था। चटर्जी को १९५९ में रॉयल जोयोग्रैफिकल सोसाइटी से मुर्शीसन सम्मान तथा सन १९८५ में भारत सरकार ने पद्म भूषण से सम्मानित किया था।
राजीव सेठी
राजीव सेठी (जन्म २४ मई १९४९) को भारत सरकार ने प्रशासकीय सेवा के क्षेत्र में सन १९८६ में पद्म भूषण से सम्मानित किया था। ये दिल्ली से हैं।
वेंकटरमण कृष्णमूर्ति
वर्ष १९७३ में पद्म श्री से सम्मानित किये गए। यह भारत सरकार का चतुर्थ सर्वोच्य नागरीक सम्मान है।
सन १९८६ में उन्हें प्रशासनिक सेवा के लिए पद्म भूषण से सम्मानित किया गया। यह भारत सरकार द्वारा प्रदत तृतीय सर्वोच्य नागरीक सम्मान है।
वर्ष २००७ में उन्हें प्रशासनिक सेवा में उनके योगदानों के लिए पद्म विभूषण से सम्मानित किया गया। यह भारत सरकार द्वारा दिया जाने वाला द्वितीय सर्वोच्य सम्मान है।
अक्किनेनी नागेश्वर राव
उन्हें भारतीय सिनेमा में उनके योगदान के लिए सन् १९८८ में भारत सरकार द्वारा कला के क्षेत्र में पद्म भूषण से सम्मानित किया गया।
अक्किनेनी राव का जन्म २० सितम्बर १९२३ को भारतीय राज्य आन्ध्र प्रदेश के कृष्णा जिले के रामपुरम नाम गाँव में हुआ। वो पाँच भाइयों में सबसे छोटे थे। अक्किनेनी नागेश्वर राव का ९० वर्ष की आयु में हैदराबाद में २२ जनवरी २०१४ को निधन हुआ। उन्होंने कुछ दिन पूर्व ही उजागर किया था कि उन्हें आंत्र कैंसर है और वो इसका इलाज करवा रहे हैं। वो बंजारा हिल्स अस्पताल में इसका उपचार ले रहे थे। उनके पारिवारिक सूत्रों के अनुसार २२ जनवरी को १२:१० बजे उनका निधन हुआ जिसका, यद्यपि इसकी घोषणा दो बजे के बाद की गई।
सत्यपाल वाही
कर्नल सत्यपाल वाही को सन १९८८ में भारत सरकार द्वारा उद्योग एवं व्यापार के क्षेत्र में पद्म भूषण से सम्मानित किया गया था। ये उत्तर प्रदेश राज्य से थे।
रुस्तमजी होमसजी मोदी
मोदी का जन्म १७ जून १९१८ को बम्बई प्रेसीडेंसी के एक पारसी परिवार में हुआ। उनके पिता सर होमी मोदी उत्तर प्रदेश के गर्वनर थे। मोदी की शिक्षा इंग्लैण्ड के ऑक्सफोर्ड विश्वविद्यालय में भी हुई। वो वर्ष १९३९ में टिस्को में नियुक्त हुए और बाद में उसके अध्यक्ष बने।
मोदी १९६५ में झारखण्ड राज्य क्रिकेट एसोशियसन के अध्यक्ष बने और लगाता चार बार इस पद के लिए चुने गये। उन्हें सन् १९८९ में भारत सरकार द्वारा उद्योग एवं व्यापार के क्षेत्र में पद्म भूषण से सम्मानित किया गया था।
१६ मई २०१४ को ९६ वर्ष की आयु में दक्षिण कोलकाता में अलीपुर स्थित मकान पर निधन हो गया।
गिरिजा देवी
गिरिजा देवी (8 मई 1929 - 24 अक्टूबर 2017) सेनिया और बनारस घरानों की एक प्रसिद्ध भारतीय शास्त्रीय गायिका थीं। वे शास्त्रीय और उप-शास्त्रीय संगीत का गायन करतीं थीं। ठुमरी गायन को परिष्कृत करने तथा इसे लोकप्रिय बनाने में इनका बहुत बड़ा योगदान है। गिरिजा देवी को सन २०१६ में पद्म विभूषण एवं १९८९ में भारत सरकार द्वारा कला के क्षेत्र में पद्म भूषण से सम्मानित किया गया था।
गिरिजा देवी का जन्म, 8 मई 1929 को, वाराणसी  में एक भूमिहार जमींदार रामदेव राय, के घर हुआ था। उनके पिता हारमोनियम बजाया करते थे एवं उन्होंने गिरिजा देवी जी को संगीत सिखाया। कालांतर में इन्होंने, गायक और सारंगी वादक सरजू प्रसाद मिश्रा,पांच साल की उम्र से,ख्याल  और टप्पा गायन की शिक्षा लेना शुरू की। नौ वर्ष की आयु में, फिल्म याद रहे में  ,अभिनय भी किया और अपने गुरु श्री चंद मिश्रा के सानिध्य में संगीत की  विभिन्न शैलियों की पढ़ाई जारी रखी।
88 वर्ष की उम्र में इनका कोलकाता में निधन हो गया।
गिरिजा देवी ने गायन की सार्वजनिक शुरुआत,ऑल इंडिया रेडियो इलाहाबाद पर, 1949 से की, 1946 में उनकी शादी हो गयी, लेकिन उन्हें अपनी मां और दादी से विरोध का सामना करना पड़ा क्योंकि यह परंपरागत रूप से माना जाता था कि कोई उच्च वर्ग की महिला को सार्वजनिक रूप से गायन का प्रदर्शन नहीं करना चाहिए।  गिरिजा देवी ने दूसरों के लिए निजी तौर पर प्रदर्शन नहीं करने के लिए सहमती दी थी, लेकिन 1951 में बिहार में उन्होंने अपना पहला सार्वजनिक संगीत कार्यक्रम दिया [1] वे श्री चंद मिश्रा के साथ,1960 (मृत्यु पूर्व )के पूर्वार्ध तक,अध्ययनरत रही.  1980 के दशक में कोलकाता में आईटीसी संगीत रिसर्च एकेडमी और 1990 के दशक के दौरान बनारस हिंदू विश्वविद्यालय के संगीत संकाय के एक सदस्य के रूप में काम किया, और उन्होंने संगीत विरासत को संरक्षित करने के लिए कई छात्रों को पढ़ाया।
2009 के पूर्व वे अक्सर गायन के प्रदर्शन दौरे किया करती थी और २०१७ में भी उनका प्रदर्शन जारी था।  देवी बनारस घराने से गाती है और पूरबी आंग ठुमरी (जिसका दर्जा बढ़ने व तरक्की में मदद की )शैली परंपरा का प्रदर्शन करती है। उनके प्रदर्शनों की सूची अर्द्ध शास्त्रीय शैलियों कजरी, चैती और होली भी शामिल है और वह ख्याल, भारतीय लोक संगीत, और टप्पा भी गाती है। संगीत और संगीतकारों के न्यू ग्रोव शब्दकोश में कहा गया है कि गिरिजा देवी अपने गायन शैली में अर्द्ध शास्त्रीय गायन बिहार और पूर्वी उत्तर प्रदेश के गाने के क्षेत्रीय विशेषताओं के साथ उसके शास्त्रीय प्रशिक्षण को जोड़ती है। गिरिजा देवी को ठुमरी की रानी के रूप में माना जाता है। वह 'अलंकार संगीत स्कूल' के संस्थापक,श्रीमती ममता भार्गव, जिनके भारतीय शास्त्रीय संगीत स्कूल ने सैकड़ों मील की दूरी से छात्रों को आकर्षित किया है,की गुरु मानी जाती है।
बानू जहाँगीर कोयाजी
बानू जहाँगीर कोयाजी (22 अगस्त 1918 – 15 जुलाई 2004) भारतीय चिकित्सा वैज्ञानिक थीं। इन्होंने परिवार नियोजन और जनसंख्या नियंत्रण की दिशा में महत्वपूर्ण योगदान दिया था। वह किंग एडवर्ड मेमोरियल अस्पताल, पुणे की निर्देशिका थीं। उन्होंने समुदाय के स्वास्थकर्मियों के माध्यम से महाराष्ट्र के देही इलाक़ों के लिये कई कार्यक्रम प्रारंभ किये थे। वह अपनी कार्यकुशलता की वजह से केन्द्र सरकार की स्वास्थ सलाकार बन गईं थीं और विश्वस्तर पर अपने कार्यक्षेत्र में प्रसिद्ध थीं।
कोयाजी को कई पुरस्कार प्राप्त हुए थे जिनमें १९८९ में पद्मभूषण और सार्वजनिक सेवा के लिये १९९३ में रेमन मैगसेसे पुरस्कार मुख्य रूप से शामिल हैं।
कोयाजी एक सकारात्मक और प्रगतिशील सोच रखती थीं। उनकी इसी सोच के कारण किंग एडवर्ड मेमोरियल अस्पताल, पुणे, १९४० में मात्र चालीस पलंगों की क्षमता से बढ़कर १९९९ में ५५० पलंगों तक पहुँच गया। वह इस अस्पताल से ५५ साल जुड़ी रहीं और इसके साथ-साथ इन्होंने कई अन्य महत्वपूर्ण पद सम्भालें थे जिनमें विश्व स्वास्थ्य संगठन के मानव प्रजनन के वैज्ञानिक और तकनीकी समूह की सदस्यता, विश्व स्वास्थ्य संगठन के स्वास्थ, मानवशक्ति और विकास समूह की सदस्यता, आदि शामिल हैं। इन्होंने महाराष्ट्र सरकार, भारत सरकार और फ़ोर्ड फ़ाउन्डेशन के आलावा कई अन्य संगठनो के लिये सलाहकार के लिए सलाहकार की भूमिका निभाई। इनका महत्वपूर्ण योगदान परिवार नियोजन, बाल स्वास्थ्य और जनसंख्या नियंत्रण रहा जिसमें इन्होंने भारत सरकार को नीतियों के निर्माण और उन्हें क्रियांवित करने में महत्वपूर्ण योगदान दिया।
कोयाजी चिकित्सा और स्वास्थ के अपने मुख्य कार्यक्षेत्रों के साथ-साथ सकाळ समाचारपत्रों के समूह की निर्देशिका भी थीं।
अन्ना राजम मल्होत्रा
अन्ना का जन्म एर्नाकुलम में हुआ। पहले कालीकट और बाद में मद्रास में शिक्षा ग्रहण करने के पश्चात उन्होने 1951 में भारतीय सिविल सेवा की परीक्षा उत्तीर्ण की और भारतीय प्रशासनिक सेवा में शामिल होने वाली पहली भारतीय महिला बनीं। 1951 में संघ लोक सेवा आयोग द्वारा संचालित आर एन बनर्जी और चार आईसीएस अधिकारियों के शामिल साक्षात्कार बोर्ड में उन्हें काफी हतोत्साहित किया गया और उन्हें विदेश सेवा और केन्द्रीय सेवाओं को चुनने हेतु कहा गया, किन्तु उन्होने बिना हतोत्साहित हुये मद्रास काडर चुना और पहले प्रयास में ही उसी वर्ष उनका चयन हुआ। उनका प्रारंभिक नाम अन्ना जॉर्ज है। उन्हें १९८९ में भारत सरकार द्वारा प्रशासकीय सेवा के क्षेत्र में उल्लेखनीय कार्य हेतु पद्म भूषण से सम्मानित किया गया था। 17 सितम्बर 2018 को उनका निधन हो गया।
अशेष प्रसाद मित्र
अशेष प्रसाद मित्र (२१ फ़रवरी १९२७ - ३ सितम्बर २००७) को सन १९८९ में भारत सरकार द्वारा विज्ञान एवं अभियांत्रिकी के क्षेत्र में पद्म भूषण से सम्मानित किया गया था। ये दिल्ली स्थित राष्ट्रीय भौतिकी प्रयोगशाला से जुड़े रहे हैं एवं वैज्ञानिक एवं औद्योगिक अनुसंधान परिषद भी रहे हैं।
लक्ष्मण सिंह
महारावल लक्ष्मण सिंह डूंगरपुर के महारावल हैं | वे राजस्थान विधान सभा के पूर्व अध्यक्ष हैं | वे भारतीय राष्ट्रीय कांग्रेस के राजनीतिज्ञ हैं |
पुरुषोत्तम लक्ष्मण देशपांडे
उन्हें भारत सरकार द्वारा सन 1990 में कला के क्षेत्र में पद्म भूषण से सम्मानित किया गया था। साथ ही पुण्यभूषण, महाराष्ट्र्र गौरव, पद्मश्री, साहित्य अकादेमी सम्मान, संगीत नाटक अकादेमी सम्मान, संगीत नाटक अकादेमी फैलोशिप, महाराष्ट्र भूषण सम्मान, कालिदास सम्मान आदि अनेक सम्मानों से अलंकृत हुए। मराठी साहित्य को दिए उनके अपूर्व योगदान को रेखांकित करने के लिए महाराष्ट्र सरकार ने वर्ष 2002 में ‘पु.ल. देशपांडे महाराष्ट्र कला अकादमी’ की स्थापना की। मराठी के अलावा देशपांडे का साहित्य अंग्रेजी और कन्नड़ समेत कई भाषाओं में है।
पुरुषोत्तम लक्ष्मण देशपाण्डे का जन्म 8 नवम्बर 1919 को मुंबई में हुआ था। उनके परिवार की एक गौरवमयी साहित्यिक विरासत थी, उनके दादा ने रवीन्द्रनाथ ठाकुर की गीतांजलि का मराठी में अनुवाद किया था। उनकी आरम्भिक शिक्षा मुंबई के पार्ले तिलक स्कूल से हुई। हाई स्कूल के बाद उन्होंने एलएलबी के लिए इस्मेल युसुफ कॉलेज में प्रवेश लिया था। 1950 में एमए की डिग्री पुणे के फार्गुसन कॉलेज से ली थी। उन्होंने भास्कर संगीतालय के दत्तोपन राजोपाध्याय से हारमोनियम बजाने में भी शिक्षा ली थी।
1940 के दशक की शुरुआत में देशपांड की पहली पत्नी का विवाह के तुरन्त बाद निधन हो गया। 12 जून 1946 को अपने सहयोगी और मराठी रंगमंच से जुड़ी सुनीता ठाकुर से उन्होंने विवाह किया। इस दंपति की कोई संतान नहीं थी, वे अपने भतीजे दिनेश ठाकुर को अपने बेटे की तरह प्यार करते थे।
पुरुषोत्तम देशपाण्डे का व्यक्तित्व हंसी-ठिठोली का था। वे रोते हुए व्यक्ति को भी हंसा देते थे। बड़ी से बड़ी समस्या, तनाव परेशानी को तो ऐसे दूर करते जैसे कि जादू। सिनेमा में उनका यह व्यक्तित्व काफी काम आई और इसकी पूरी झलक उनके काम में थी। रंगमंच की सजीवता, डॉयलॉग में सहज ही हंसी-ठिठोली यह उनकी विशेषता थी। यहां तक कि लेखन में भी यही प्रवाह बना होता था।
देशपाण्डे ने कुछ सालों तक कर्नाटक के रानी पार्वती देवी और मुंबई के कीर्ति कॉलेज में बतौर प्रोफेसर भी अपनी सेवाएं दी है। देशपांडे ने विदेशों में भी अपनी कला का प्रचार किया है। उन्होंने पश्चिमी जर्मनी और फ्रांस में भी काम किया है।
पुरुषोत्तम लक्ष्मण देशपाण्डे ने हिंदी और अंग्रेजी फिल्मों में भी काम किया है। कला में योगदान के लिए उन्हें 1990 में पद्मभूषण से सम्मानित किया गया था। इसके अलावा देशपांडे को 1987 में कालिदास सम्मान, 1996 में महाराष्ट्र भूषण अवॉर्ड, 1979 में संगीत नाटक अकादमी फेलोशिप, 1965 में साहित्य अकादमी पुरस्कार,1993 में पुण्य भूषण, 1996 में पद्म श्री से सम्मानित किया गया था।
देशपाण्डे की मशहूर मराठी फिल्म कुबेर, भाग्यरेखा, वंदे मातरम थी। देशपाण्डे ने 'भाड्याने देणे अहे', 'मानाचे पान' में पटकथा और संवाद भी लिखा था। पुरुषोत्तम लक्ष्मण देशपाण्डे का निधन 12 जून 2000 को पुणे में हुआ था।
= कार्य =
रजनीकांत शंकरराव अरोल
जन्म स्थान आणि कार्यक्षेत्र- जामखेड, जिल्हा अहमदनगर महाराष्ट्र
अरुण शौरी
अरुण शौरी का जन्म पंजाब के जालंधर में सन 1941 ईस्वी वमें हुआ। इन्होंने दिल्ली के सेंट स्टीफेंस कॉलेज में शिक्षा पाई. ऊंची शिक्षा के लिए वे अमेरिका गए। जहां सिराक्यूज विश्वविद्यालय से अर्थशास्त्र में डॉक्ट्रेट की डिग्री ली।
राजग सरकार में उन्होंने विनिवेश, संचार एवं सूचना प्रौद्योगिकी मंत्रालयों सहित कई अन्य विभागों में कार्यभार संभाला. अरुण शौरी इंडियन एक्सप्रेस के संपादक रह चुके हैं। उनको भारत सरकार द्वारा सन १९९० में साहित्य एवं शिक्षा के क्षेत्र में पद्मभूषण से सम्मानित किया गया था। बिजनेस वीक ने वर्ष 2002 में उन्हें स्टार ऑफ इंडिया से सम्मानित किया तथा दि इकॉनोमिक टाइम्स ने उन्हें द बिजनेस लीडर ऑफ द ईयर चुना गया। रेमन मैग्सेसे, दादाभाई नौरोजी पुरस्कार, फ्रीडम टू पब्लिक अवार्ड, एस्टर पुरस्कार, इंटरनेशनल एडिटर ऑफ द ईयर अवार्ड से भी उन्हें सम्मानित किया जा चुका है।
कुंवरसिंह नेगी
१९९० में ब्रेल लिपि में योगदान देेंनेे के लिये पद्म विभूषण
नारायण श्रीधर बेंद्रे
नारायण श्रीधर बेंद्रे का जन्म 21 अगस्त 1910 में मध्यप्रदेश के इंदौर में हुआ उन्होंने 1933 ईस्वी में आगरा यूनिवर्सिटी से स्नातक शिक्षा ग्रहण की उन्होंने कला की शिक्षा प्रसिद्ध गुरु श्री डीडी देवीलालकर से प्राप्त की उन्होंने 1934 ईस्वी में मुंबई से चित्रकला में डिप्लोमा ग्रहण किया 1937 से 1939 ईस्वी तक उन्होंने कश्मीर में विजिटर्स ब्यूरो में कार्य किया उन्होंने कश्मीर घाटी के अनेक चित्र वर्ग का चित्र बनाएं उसके बाद उन्होंने मुंबई में एक स्वतंत्र कलाकार के रूप में कार्य आरंभ क्या व अनेक व्यक्ति चित्र विचित्र कथाओं पर दृष्टांत चित्र बनाएं इसी समय उन्होंने अनेक शिष्यों को कला शिक्षा भी दी मद्रास में उन्होंने एक फिल्म में कला निर्देशन का कार्य भी किया बेंद्रे ने 1941 ईस्वी में मुंबई आर्ट सोसाइटी का स्वर्ण पदक प्राप्त किया 19468 सोसाइटी ऑफ इंडिया की प्राप्त की बाद में वे सोसायटी के अध्यक्ष भी चुने गए 1943 ईस्वी में उन्होंने मुंबई में अपनी पहली एकल प्रदर्शनी की 1947 से 1948 ईस्वी में उन्होंने अमेरिका फ्रांस पोलैंड बेल्जियम आदि देशों की यात्रा की वह सत्य कला के नए पुराने सभी महान कलाकारों के चित्रों का अध्ययन क्या न्यू रात में उन्होंने छापा कला में भी कार्य किया बेंद्रे के चित्र में जल रंग में दृश्य चित्र विशेष आकर्षक रहे जिनमें तूलिका का भी सशक्त प्रयोग हैं यद्यपि उन्होंने अनेक आकारों में चित्र बनाएं किंतु रंगों का सभी चित्रों में विशेष महत्व रहा बेंद्रे के प्रमुख चित्र श्रृंगार सूर्यमुखी फूल बेचने वाली आधी है फूल बेचने वाली स्त्रियां चित्र में बेंद्रे ने अत्यंत आकर्षक व चमकदार रंगों का प्रयोग क्या है बेंद्रे की मृत्यु फरवरी 1992 ईस्वी में हुई
राम नारायण
नारायण का जन्म उदयपुर के पास हुआ और छोटी आयु में सारंगीवादन की शिक्षा प्राप्त की। उन्होंने विभिन्न सारंगी वादन के शिक्षकों और गायकों से शिक्षा प्राप्त की और किशोरावस्था में संगीत शिक्षक और यात्रा संगीतकार के रूप में कार्य किया। आकाशवाणी, लाहौर ने नारायण को १९४४ में गायकों के संगतकार के रूप में रखा। वो १९४७ में भारत के विभाजन के समय दिल्ली आ गये लेकिन संगतकार की भूमिका से आगे बढ़ने के स्थान पर सहायक भूमिका में निराश होकर, नारायण १९४९ में भारतीय सिनेमा के लिए काम करने मुम्बई विस्थापित हो गये।
१९५४ में एक असफल प्रयास के बाद नारायण १९५६ में सहवादन एकल कलाकार बने और तत्पश्चात संगत को त्याग दिया। उन्होंने एकल एलबम अभिलिखित किया और १९६० में अमेरिका और यूरोप की यात्रा आरम्भ कर दी। नारायण ने भारतीय और विदेशी छात्रों को शिक्षा दी और २००० के दशक में भारत के बाहर भी प्रस्तुतियाँ दी। उन्हें २००५ में भारत के द्वितीय सर्वोच्य नागरीक सम्मान पद्म विभूषण से सम्मानित किया गया।
राम नारायण का जन्म १२ अप्रैल १९२७ को उत्तरपश्चिमी भारत के उदयपुर के निकट आम्बेर में हुआ।
समता प्रसाद
पण्डित सामता प्रसाद (20 जुलाई 1921 – 31 मई 1994) भारत के शास्त्रीय संगीतकार एवं तबला-वादक थे। वे बनारस घराने के थे। उन्होंने अनेकों हिन्दी फिल्मों में तबला-वादन किया था, जिनमें से कुछ फिल्मों, जैसे - झनक झनक पायल बाजे, मेरी सूरत तेरी आंखें, बसंत बहार और शोले प्रमुख हैं।  प्रसिद्ध फ़िल्म संगीतकार राहुल देव बर्मन उनके ही शिष्य थे।
पं. सामता प्रसाद को जीवन में अनेक मान-सम्मान मिले। उनमें से कुछ मुख्य हैं - "ताल शिरोमणि", "ताल मार्तण्ड" तथा संगीत नाटक अकादमी पुरस्कार।
भारत सरकार द्वारा इन्हें कला के क्षेत्र में सन् १९७२ में पद्मश्री तथा १९९१ में पद्मभूषण से सम्मानित किया था।
अमजद अली ख़ान
अमजद अली ख़ाँ का जन्म ग्वालियर में 9 अक्टूबर 1945 को हुआ था। ग्वालियर में संगीत के 'सेनिया बंगश' घराने की छठी पीढ़ी में जन्म लेने वाले अमजद अली खाँ को संगीत विरासत में प्राप्त हुआ था। इनके पिता उस्ताद हाफ़िज़ अली खाँ ग्वालियर राज-दरबार में प्रतिष्ठित संगीतज्ञ थे। इस घराने के संगीतज्ञों ने ही ईरान के लोकवाद्य ‘रबाब’ को भारतीय संगीत के अनुकूल परिवर्द्धित कर ‘सरोद’ नामकरण किया। मात्र बारह वर्ष की आयु में एकल सरोद-वादन का पहला सार्वजनिक प्रदर्शन किया था। एक छोटे से बालक की सरोद पर अनूठी लयकारी और तंत्रकारी सुन कर दिग्गज संगीतज्ञ दंग रह गए।
ग्वालियर के शाही परिवार के संगीतकार हाफ़िज अली ख़ां के पुत्र अमजद अली ख़ां प्रसिद्ध बंगश वंशावली की छठी पीढ़ी के हैं, जिसकी जड़ें संगीत की सेनिया बंगश शैली में हैं। इस शैली की परंपरा को शहंशाह अकबर के अमर दरबारी संगीतकार मियां तानसेन के समय से जोड़ा जा सकता है। अमजद अपने पिता के ख़ास शिष्य थे, जिन्होंने सेनिया घराना सरोद वादन में परंपरागत तरीके से तकनीकी दक्षता हासिल की। अमजद अली ख़ां ने 12 वर्ष की कम उम्र में ही एकल वादक के रूप में पहली प्रस्तुति पेश की।
भारत और विदेश के इन व्यापक प्रदर्शनों को काफ़ी न पाकर अमजद अली ने शास्त्रीय संगीत में अभिनव परिवर्तन के अलावा बच्चों के लिए गायन एवं वाद्य संगीत की रचना की। अमजद की सर्जनात्मक प्रतिभा को उनके द्वारा रचित कई मनमोहक रागों में अभिव्यक्ति मिली। उन्होंने इंदिरा गांधी और राजीव गांधी की स्मृति में क्रमश: राग प्रियदर्शनी और राग कमलश्री की रचना की। उनके द्वारा रचित अन्य रागों में शिवांजली, हरिप्रिया कानदा, किरण रंजनी, सुहाग भैरव, ललित ध्वनि, श्याम श्री और जवाहर मंजरी शामिल हैं।
कलाक्षेत्र परंपरा की भरतनाट्यम नृत्यांगना शुभलक्ष्मी के साथ विवाहित ख़ां के दो बेटे हैं- अमान और अयान अली बंगश। ये दोनों उनके शिष्य भी हैं और सरोद वादन का प्रदर्शन भी करते हैं।
1963 में मात्र 18 वर्ष की आयु में उन्होंने पहली अमेरिका यात्रा की थी। इस यात्रा में पण्डित बिरजू महाराज के नृत्य-दल की प्रस्तुति के साथ अमजद अली खाँ का सरोद-वादन भी हुआ था। इस यात्रा का सबसे उल्लेखनीय पक्ष यह था कि ख़ाँ साहब के सरोद-वादन में पण्डित बिरजू महाराज ने तबला संगति की थी और खाँ साहब ने कथक संरचनाओं में सरोद की संगति की थी।उस्ताद अमजद अली ख़ाँ ने देश-विदेश के अनेक महत्त्वपूर्ण संगीत केन्द्रों में प्रदर्शन कर श्रोताओं को मंत्रमुग्ध किया है। इनमें कुछ प्रमुख हैं- रॉयल अल्बर्ट हॉल, रॉयल फेस्टिवल हॉल, केनेडी सेंटर, हाउस ऑफ कॉमन्स, फ़्रंकफ़र्ट का मोज़ार्ट हॉल, शिकागो सिंफनी सेंटर, ऑस्ट्रेलिया के सेंट जेम्स पैलेस और ओपेरा हाउस आदि। वर्तमान में उस्ताद अमजद अली खाँ के दो पुत्र- अमान और अयान सहित देश-विदेश के अनेक शिष्य सरोद वादन की पताका फहरा रहे हैं।
युवावस्था में ही उस्ताद अमजद अली खाँ ने सरोद-वादन में अन्तर्राष्ट्रीय ख्याति प्राप्त कर ली थी। 1971 में उन्होंने द्वितीय एशियाई अन्तर्राष्ट्रीय संगीत-सम्मेलन में भाग लेकर ‘रोस्टम पुरस्कार’ प्राप्त किया था। यह सम्मेलन यूनेस्को की ओर से पेरिस में आयोजित किया गया था, जिसमें उन्होंने ‘आकाशवाणी’ के प्रतिनिधि के रूप में भाग लिया था। अमजद अली ने यह पुरस्कार मात्र 26 वर्ष की आयु में प्राप्त किया था। इसके अतिरिक्त उन्हें मिले पुरस्कार निम्नलिखित हैं-
लाला अमरनाथ
लाला अमरनाथ का पांच अगस्त 2000 को 88 बरस की उम्र में दिल्ली में निधन हुआ। तब भारत के तत्कालीन प्रधानमंत्री अटल बिहारी वाजपेयी ने अपने शोक संदेश में उन्हें भारतीय क्रिकेट का आइकन करार दिया था।
इंग्लैंड और भारत के बीच 1933 में बंबई जिमखाना में भारतीय सरजमीं पर पहले टेस्ट में पदार्पण करते हुए लाला ने 118 रन की पारी खेली जिस पर दर्शकों ने झूमते हुए मैदान में घुसकर पिच पर ही उन्हें फूल मालाओं से लाद दिया। 11 सितंबर 1911 को अविभाजित भारत के कपूरथला में जन्में लाला बहुमुखी प्रतिभा के धनी थे और उन्होंने गेंदबाजी और बल्लेबाजी से टीम के लिए अहम भूमिका निभाने के अलावा चयनकर्ता, मैनेजर, कोच और प्रस्तोता के रूप में भी अपनी प्रतिभा का परिचय दिया। वर्ष 1947-48 में आस्ट्रेलिया के दौरे के साथ स्वतंत्र भारत के पहले कप्तान बने लाला ने 24 टेस्ट में एक शतक और चार अर्धशतक की मदद से 24.38 की औसत से 878 रन बनाने के अलावा 32.91 की औसत से 45 विकेट भी चटकाए। उन्होंने 186 प्रथम श्रेणी मैचों में 10,000 से अधिक रन बनाने के अलावा 22.98 की बेहतरीन औसत के साथ 463 विकेट भी अपने नाम किए। दाएं हाथ के बल्लेबाज और मध्यम तेज गति के गेंदबाज लाला को ऐसे क्रिकेटर के रूप में जाना चाहता है जिन्होंने भारतीय क्रिकेट में राजसी वर्चस्व को चुनौती दी।
इस दिग्गज खिलाड़ी को हालांकि इसका खामियाजा भी भुगतना पड़ा जब 1936 में इंग्लैंड दौरे के दौरान कप्तान विजियानगरम के महाराज कुमार ने 'अनुशासनहीनता' के कारण उन्हें विवादास्पद तरीके से स्वदेश वापस भेज दिया। लाला और उनके अन्य साथियों ने हालांकि आरोप लगाया कि ऐसा राजनीतिक कारणों से किया गया। इसके बाद लाला को अगला टेस्ट खेलने के लिए 12 बरस का इंतजार करना पड़ा लेकिन उन्होंने हार नहीं मानी और घरेलू क्रिकेट में रनों का अंबार लगाते रहे। अंतत: चयनकर्ताओं को भी उनके आगे झुकना पड़ा और उन्होंने 1946 में इंग्लैंड दौरे के साथ एक बार फिर राष्ट्रीय टीम में वापसी की। हालांकि तब उनकी बल्लेबाजी से ज्यादा धार उनकी गेंदबाजी में थी।
एक साल बाद विजय मर्चेट के टीम से हटने पर आस्ट्रेलिया के पहले दौर पर उन्हें भारतीय टीम की कमान सौंपी गई लेकिन उस समय महान बल्लेबाज डान ब्रैडमैन शानदार फार्म में थे और आस्ट्रेलिया ने भारतीय टीम को रौंद दिया। लाला इस सीरीज के पांच टेस्ट के दौरान नाकाम रहे और 14 की औसत से रन बनाने के अलावा केवल 13 विकेट ही हासिल कर पाए लेकिन अभ्यास मैचों में उन्होंने विक्टोरिया के खिलाफ 228 रन की पारी खेली। नील हार्वे ने इस पारी की तारीफ करते हुए कहा था कि उन्होंने इस पारी के दौरान सर्वश्रेष्ठ कवर ड्राइव देखा। ब्रैडमैन को हिट विकेट आउट करने वाले लाला एकमात्र गेंदबाज थे और आस्ट्रेलिया के इस दिग्गज ने भी उनकी तारीफ करते हुए उन्हें क्रिकेट का 'बेहतरीन दूत' करार दिया था। क्रिकेट लाला के खून में बसा था और उनकी धरोहर को उनके बेटों सुरेंद्र अमरनाथ, मोहिंदर अमरनाथ और राजेंद्र अमरनाथ ने आगे बढ़ाया। सुरेंद्र ने भी अपने पिता की तरह पदार्पण मैच में शतक जमाया जबकि मोहिंदर ने भारत के लिए 69 टेस्ट खेले।
मुहम्मद युसुफ खान
मुहम्मद यूसुफ खान(१७२५ - १५ अक्टूबर १७६४)उर्फ मारुथानायम पिल्लई का जन्म १७२५ में भारत के तमिलनाडु के रामाननाथपुरम इलाके पानैयूर में हुआ था। विनम्र शुरुआत से, वह आरकोट सैनिकों में एक योद्धा बन गया, बाद में ब्रिटिश ईस्ट इंडिया कंपनी के सैनिकों के लिए कमांडेंट। ब्रिटिश और आरकॉट नवाब ने तमिलनाडु के दक्षिण में पॉलीगर्स (पलायककर) को दबाने के लिए उसका इस्तेमाल किया। बाद में मदुरै नायकों का शासन समाप्त होने पर उन्हें मदुरई देश के प्रशासन के लिए सौंपा गया।
बाद में ब्रिटिश और आरकोट नवाब के साथ एक विवाद पैदा हुआ, और उनके तीन सहयोगियों को यूसुफ खान को पकड़ने के लिए रिश्वत दी गई; १५ मई १७६४ को मदुरा में लटका दिया गया था। इस समय के आसपास, एक अंग्रेज कप्तान ब्रूनन ने यूसुफ खान को शिक्षित किया, जिससे वह कई भाषाओं में अच्छी तरह से जानी जाने वाली एक सीखा व्यक्ति बन गई। तंजौर से वह नेल्लोर(वर्तमान में आंध्र प्रदेश)में चले गए, सेना में अपने करियर के अलावा, मोहम्मद कमल के तहत एक देशी चिकित्सक के रूप में अपना हाथ आज़माने के लिए। वह थंडलगर (कर संग्राहक), हवलदार और अंततः एक सुबेदार के रूप में रैंकों में चले गए और इसी तरह उन्हें अंग्रेजी रिकॉर्ड('नेल्लोर सुबेदार' या सिर्फ 'नेल्लोर')में संदर्भित किया गया। बाद में उन्होंने चंदा साहिब के तहत भर्ती कराया जो तब आरकॉट के नवाब थे। आर्कोट में रहने के दौरान वह 'पुर्तगाली' ईसाई (मिश्रित इंडो-यूरोपीय वंश के व्यक्ति के लिए एक ढीला शब्द) मासा (मार्शा/मार्सिया) नामक लड़की के साथ प्यार में गिर गई और उससे शादी कर ली।
शकुंतला परांजपे
शकुंतला परांजपे (१७ जनवरी १९०६ – ३ मई २०००) को भारत सरकार द्वारा सन १९९१ में समाज सेवा के क्षेत्र में पद्म भूषण से सम्मानित किया था। ये महाराष्ट्र से थीं।
हिन्दी विश्वकोश
हिन्दी विश्वकोश, नागरी प्रचारिणी सभा द्वारा हिन्दी में निर्मित एक विश्वकोश है। यह बारह खण्डों में पुस्तक रूप में उपलब्ध है। इसके अलावा यह अन्तरजाल पर पठन के लिये भी निःशुल्क उपलब्ध है। यह किसी एक विषय पर केन्द्रित नहीं है बल्कि इसमें अनेकानेक विषयों का समावेश है।
भारतीय वाङ्मय में संदर्भग्रंथों - कोश, अनुक्रमणिका, निबन्ध, ज्ञानकोश (आज से कुछ भिन्न रूप में) आदि की परम्परा बहुत पुरानी है। भारतीय भाषाओं में सबसे पहला आधुनिक विश्वकोश श्री नगेंद्रनाथ बसु द्वारा सन् 1911 में संपादित बाङ्ला विश्वकोश था। बाद में 1916-32 के दौरान 25 भागों में उसका हिंदी रूपान्तर 'हिंदी विश्वकोश' के नाम से प्रस्तुत किया गया। बंगला विश्वकोश का पूरा पूरा आधार लेकर चलने पर भी हिंदी का यह प्रथम विश्वकोश नये सिरे से तैयार किया गया। मराठी विश्वकोश की रचना 23 खण्डों में श्रीधर व्यंकटेश केतकर द्वारा की गयी।
स्वराज्य प्राप्ति के बाद भारतीय विद्वानों का ध्यान आधुनिक भाषाओं के साहित्यों के सभी अंगों को पूरा करने की ओर गया और आधुनिक भारतीय भाषाओं में विश्वकोश निर्माण का श्रीगणेश हुआ। इसी क्रम में नागरी प्रचारिणी सभा, वाराणसी ने सन् 1954 में हिंदी में मौलिक तथा प्रामाणिक विश्वकोश के प्रकाशन का प्रस्ताव भारत सरकार के सम्मुख रखा। इसके लिए एक विशेषज्ञ समिति का गठन किया गया और उसकी पहली बैठक 11 फरवरी 1956 में हुई और हिंदी विश्वकोश के निर्माण का कार्य जनवरी 1957 में प्रारम्भ हुआ। सन् 1970 तक 12 खण्डों में इस विश्वकोश का प्रकाशन कार्य पूरा किया गया। सन् 1970 में विश्वकोश के प्रथम तीन खण्ड अनुपलब्ध हो गए। इसके नवीन तथा परिवर्धित संस्करण का प्रकाशन किया गया।
राजभाषा हिंदी के स्वर्णजयंती वर्ष में राजभाषा विभाग (गृह मंत्रालय) तथा मानवसंसाधन विकास मंत्रालय ने केन्द्रीय हिंदी संस्थान, आगरा को यह उत्तरदायित्व सौंपा कि हिंदी विश्वकोश इंटरनेट पर पर प्रस्तुत किया जाए। तदनुसार केन्द्रीय हिंदी संस्थान, आगरा तथा इलेक्ट्रॉनिक अनुसंधान एवं विकास केंद्र, नोएडा के संयुक्त तत्वावधान में तथा मानव संसाधन विकास मंत्रालय तथा सूचना प्रौद्योगिकी मंत्रालय के संयुक्त वित्तपोषण से हिंदी विश्वकोश को इंटरनेट पर प्रस्तुत करने का कार्य अप्रैल 2000 में प्रारम्भ हुआ। उपलब्ध प्रस्तुत योजना के अंतर्गत हिंदी विश्वकोश के मूलरूप को इंटरनेट पर प्रस्तुत करता है।
ख़ैबर एजेंसी
खैबर () एक पाकिस्तानी एजेंसी है, जो कि पाकिस्तान के फ़ाटा क्षेत्र में स्थित है। इसका क्षेत्रफ़ल है 2,576 कि.मी² और 1998 की जनगणना अनुसार, जनसंख्या है 546,730. इसके तीन उप-प्रशासनिक भाग हैं:
यहां की मुख्य फ़सल है [[गेहूण]], [[चावल]], [[मक्का]], [[गन्ना]] और [[चावल]]।
यहां की पक्की सड़कों की कुल लंबाई है 335.52 कि.मी., जबकि कच्ची सड़कों की लम्बाई है 372.16 कि.मी.
[[श्रेणी:संघीय प्रशासित जनजातीय क्षेत्र की एजेंसियां]]
विल्फ्रेड ओवेन
प्रथम विश्व युद्ध के खिलाफ एक जानी-मानी आवाज के रूप में विख्यात विल्फ्रेड एडवर्ड साल्टर ओवेन (१८९३-१९१८) का जन्म वेल्श की सीमा पर ओस्वेस्ट्री में हुआ। उनका लालन पालन बर्केनहेड और श्रेसबरी में हुआ।
विल्फ्रेड के पूरे जीवन में उनकी केवल चार कविताएं प्रकाशित हुई लेकिन वे हमेशा एक कवि के रूप में अपनी पहचान बनाने के लिए कटिबद्ध रहे। उन्होंने बहुत छोटी उम्र से ही काव्य के साथ अपने अनूठे प्रयोग आरंभ कर दिए थे। बीस साल की उम्र में जब वे फ्रांस के बोर्डो में (१९१३-१९१८) अध्यापन कर रहे थे, उन्होंने काव्य के विन्यास पर विशेष कार्य किया जो बाद में उनकी पहचान बन गया। लेकिन उनके कार्य को सही स्वर १९१७ में मिला।
सन् १९१५ में विल्फ्रेड ओवेन को ब्रिटिश सेना में शामिल कर लिया गया था। जनवरी से अप्रैल १९१७ के बीच वे सर्रे और सान क्वेंतां में लड़ते समय एक धमाके की चपेट में आकर जख्मी हो गए। एडिनबर्ग के क्रेगलॉकहार्ट युद्ध अस्पताल में इलाज के दौरान उनकी मुलाकात अपने साहित्यिक हीरो सिग्फ्रेड सासून से हुई। सासून ने ओवेन को युद्ध के दौरान हुए अनुभवों को अपनी कविता में उतारने के लिए मार्गदर्शन और प्रोत्साहन दिया।
करीब एक वर्ष बाद ओवेन वापस पश्चिमी मोर्चे पर चले गए। अक्टूबर १९१८ में जॉनकोर्ट में हाइंडेनबर्ग लाइन को ध्वस्त करने के अभियान में नेतृत्व और शौर्य का प्रदर्शन करने के लिए ओवेन को मिलिटरी क्रॉस से सम्मानित किया गया। ४ नवम्बर १९१८ को महज २५ साल की उम्र में उनकी युद्ध के मोर्चे पर लड़ते वक्त मौत हो गई। अपनी मौत के समय वे एक गुमनाम व्यक्ति थे। वस्तुत: उनकी सभी कविताएं अगस्त १९१७ से सितंबर १९१८ के दौरान रचनात्मकता के उफान में लिखी गई थीं। उन्होंने स्वेच्छा से युद्ध की विभीषिका को दर्शाने और मानवमात्र के प्रति अपनी संवेदनाओं को मुखर करने का दायित्व निभाया। उनका तकनीकी कौशल और सत्य के प्रति आग्रह, ऊर्जा, कविताओं में स्पष्ट रूप से परिलक्षित होता है।
कार्टून वाच
मात्र हिन्दी कार्टून मासिक पत्रिका है। इसका प्रकाशन ५ दिसम्बर १९९६ को रायपुर, छत्तीसगढ़ से प्रारम्भ हुआ। युवा कार्टूनिस्ट त्र्यम्बक शर्मा ने इस पत्रिका की नींव रखी।
कार्टून वाच ने शंकर्स वीकली के बंद होने के बाद उपजे शून्य को समाप्त किया और आज यह पत्रिका सम्पूर्ण भारत के कार्टूनिस्टों का मुख-पत्र बन गई है। यह पत्रिका गुम हो चुके कार्टूनिस्टों को चर्चा में लाने के साथ-साथ नए कार्टूनिस्टों को भी मंच प्रदान करती है। कार्टून वाच द्बारा गत वर्ष (२००८) में लन्दन के नेहरु सेंटर में दो सप्ताह की कार्टून प्रदर्शनी आयोजित की थी जिसे काफी सराहा गया। कार्टून वाच प्रतिवर्ष देश के एक प्रसिद्ध कार्टूनिस्ट को 'लाइफटाइम अचीवमेंट अवार्ड' प्रदान करती है। अब तक यह पुरस्कार आर के लक्ष्मण (२००३), सुधीर तैलंग (२००४), आबिद सुरती (२००५), प्राण (२००६), राजेंद्र धोड़पकर (२००७), एच एम् सूदन, (२००८) सुरेश सावंत (२००९), श्याम जगोता (२०१०), अजित नैनन, काक, हुसैन जमीन, बी.वी.पांडुरंगराव और जगजीत सिंह राणा (२०११) को दिया जा चुका है। यह पुरस्कार कार्टून वाच द्बारा आयोजित कार्टून उत्सव कार्यक्रम के दौरान प्रदान किया जाता है। कार्टून वाच प्रतिवर्ष नए कार्टूनिस्टों को मौका देने और नई प्रतिभा को तलाशने के लीये अखिलभारतीय और राज्य स्तरीय प्रतियोगिताएं भी आयोजित करती है। इस पत्रिका के प्रारंभ से कार्टूनिस्ट आबिद सुरती, बी एल वाही, वी वी पान्डूरन्गा राव, धनेश दिवाकर जुड़े रहे हैं। वर्त्तमान में इसमें कीर्तिश भट्ट, राजेश दुबे, पंकज गोस्वामी, प्रभाकर झलके, निर्मिश ठाकुर, एम् के शीरी, बी हरी, गोपाल कृष्ण, विन्स, सुरेश सावंत, देवांशु वत्स, अभिषेक तिवारी, इस्माइल लहरी, श्याम जगोता, चंद्रशेखर हाडा सहित भारत के सभी प्रदेशों के कार्टूनिस्टों के कार्टून होते हैं।
कार्टून वाच को लिम्का बुक ऑफ वर्ल्ड रेकार्ड्स में शामिल किया गया है। यह देश की एक मात्र मासिक कार्टून पत्रिका है जो हिंदी और अँग्रेजी दोनो भाषाओं में प्रकाशित होती है।
कार्टूनिस्ट धनेश दिवाकर
दक्षिणावर्त
दक्षिणावर्त (कलॉकवाइज़) का अर्थ इस प्रकार घूमना है कि घूमने की दिशा दाहिने हाथ (दक्षिण हस्त) की तरफ हो, अर्थात घड़ी की सुइयों के घूमने की दिशा।
क्लॉकवाइज़ (जिसे अंग्रेज़ी लघुरूप में CW भी लिखते हैं) दिशा वह होती है, जो घड़ी की सुइयों की दिशा में होती है।
'दक्षिणावर्त' का विलोम वामावर्त (एन्टीकलॉकवाइज़) है।
वामावर्त
विशेषण: [सं.वाम-आÖवृत्+अच्]
एंटीक्लॉकवाइज़ (जिसे अंग्रेज़ी लघुरूप में CCW भि लिखते हैं) दिशा वह होती है, जो कि घड़ी की सुइयों की दिशा के विपरीत क्रिया होती है।
प्लास्टिक सर्जरी
प्लास्टिक सर्जरी (Plastic Surgery) का मतलब है - "शरीर के किसी हिस्से को ठीक करना।" प्लास्टिक सर्जरी (Plastic Surgery) में प्लास्टिक का उपयोग नहीं होता है। सर्जरी के पहले जुड़ा प्लास्टिक ग्रीक शब्द-"प्लास्टिको" से आया है। ग्रीक में "प्लास्टिको" का अर्थ होता है बनाना या तैयार करना।
प्लास्टिक सर्जरी (Plastic Surgery) में सर्जन शरीर के किसी हिस्से के उत्तकों को लेकर दूसरे हिस्से में जोड़ता है। भारत में सुश्रुत को पहला सर्जन (शल्य चिकित्सक) (Plastic Surgery) माना जाता है। आज से करीब 2500 साल पहले सुश्रुत युद्ध या प्राकृतिक विपदाओं में जिनकी नाक खराब हो जाती थी उन्हें ठीक करने का का plastic sarjari kaha se biksit kya gya air enka mukhya karya kya hai
रणकपुर जैन मंदिर
राजस्थान राज्य के पाली जिले में अरावली पर्वत की घाटियों के मध्य स्थित रणकपुर में ऋषभदेव का चतुर्मुखी जैन मंदिर है। चारों ओर जंगलों से घिरे इस मंदिर की भव्यता देखते ही बनती है। 1444 खम्बे वाला मन्दिर
राजस्थान में अनेकों प्रसिद्ध भव्य स्मारक तथा भवन हैं। इनमें माउंट आबू तथा दिलवाड़ा के विख्यात जैन मंदिर भी शामिल हैं। रणकपुर मंदिर उदयपुर से 96 किलोमीटर की दूरी पर है। भारत के जैन मंदिरों में संभवतः इसकी इमारत सबसे भव्य तथा विशाल है।
यह परिसर लगभग ४०,००० वर्ग फीट में फैला है। करीब ६०० वर्ष पूर्व १४४६ विक्रम संवत में इस मंदिर का निर्माण कार्य प्रारम्भ हुआ था जो ५० वर्षों से अधिक समय तक चला। इसके निर्माण में करीब ९९ लाख रुपए का खर्च आया था। मंदिर में चार कलात्मक प्रवेश द्वार हैं। मंदिर के मुख्य गृह में तीर्थंकर आदिनाथ की संगमरमर से बनी चार विशाल मूर्तियाँ हैं। करीब ७२ इंच ऊँची ये मूतियाँ चार अलग दिशाओं की ओर उन्मुख हैं। इसी कारण इसे चतुर्मुख मंदिर कहा जाता है। इसके अलावा मंदिर में ७६ छोटे गुम्बदनुमा पवित्र स्थान, चार बड़े प्रार्थना कक्ष तथा चार बड़े पूजन स्थल हैं। ये मनुष्य को जीवन-मृत्यु की 84 लाख जीवयोनियों से मुक्ति प्राप्त कर मोक्ष प्राप्त करने के लिए प्रेरित करते हैं।
मंदिर के सैकड़ों खम्बे इसकी प्रमुख विशेषता हैं। इनकी संख्या करीब १४४४ है। जिस तरफ भी दृष्टि जाती है छोटे-बड़े आकारों के खम्भे दिखाई देते हैं, परंतु ये खम्भे इस प्रकार बनाए गए हैं कि कहीं से भी देखने पर मुख्य पवित्र स्थल के 'दर्शन' में बाधा नहीं पहुँचती है। इन खम्भों पर सुंदर नक्काशी की गई है।
मंदिर के निर्माताओं ने जहाँ कलात्मक दो मंजिला भवन का निर्माण किया है, वहीं भविष्य में किसी संकट का अनुमान लगाते हुए कई तहखाने भी बनाए हैं। इन तहखानों में पवित्र मूर्तियों को सुरक्षित रखा जा सकता है। ये तहखाने मंदिर के निर्माताओं की निर्माण संबंधी दूरदर्शिता का परिचय देते हैं। मंदिर के उत्तर में रायन पेड़ स्थित है। इसके अलावा संगमरमर के टुकड़े पर भगवान ऋषभदेव के पदचिह्न भी हैं। ये भगवान ऋषभदेव तथा शत्रुंजय की शिक्षाओं की याद दिलाते हैं।
जसवंत थड़ा
जसवंत थड़ा सफ़ेद संगमरमर से बना एक स्मारक है जो जोधपुर के मेहरानगढ़ दुर्ग के पास स्थित है। इसे सन 1906 में जोधपुर के महाराजा जसवंत सिंह द्वितीय (1888-1895) की यादगार में उनके उत्तराधिकारी महाराजा सरदार सिंह जी ने बनवाया था।
यह स्थान जोधपुर राजपरिवार के सदस्यों के दाह संस्कार के लिये सुरक्षित रखा गया है। इससे पहले राजपरिवार के सदस्यों का दाह संस्कार मंडोर में हुआ करता था। इस विशाल स्मारक में संगमरमर की कुछ ऐसी शिलाएँ भी दिवारों में लगी है जिनमे सूर्य की किरणे आर-पार जाती हैं। इस स्मारक के लिये जोधपुर से 250 कि, मी, दूर मकराना से संगमरमर का पत्थर लाया गया था। स्मारक के पास ही एक छोटी सी झील है जो स्मारक के सौंदर्य को और बढा देती है इस झील का निर्माण महाराजा अभय सिंह जी (1724-1749) ने करवाया था। जसवंत थड़े के पास ही महाराजा सुमेर सिह जी, महाराजा सरदार सिंह जी, महाराजा उम्मेद सिंह जी व महाराजा हनवन्त सिंह जी के स्मारक बने हुए हैं। इस स्मारक को बनाने में 2,84,678 रूपए का खर्च आया था।
अन्नपुर्णा देवी
माता अन्नपुर्णा देवी, सर्व जीव जगत के अन्न (भोजन) पूर्ति की संरक्षिका और प्रदाता हैं |
माता के व्रत-अनुष्ठान से धन-धान्य तथा संतान-सुख की प्राप्ति तो होती है, उस प्राणी को अन्नकष्ट सहन नहीं करना पड़ता है।
श्री अन्नपुर्णास्तोत्रं
नित्यानंदकरी वराभयकरी सौंदर्य रत्नाकरी, निर्धुता-$खिल घोर पावनकरी प्रत्यक्ष माहेश्वरी |
प्रालेयाचल वंश पावनकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||
नानारत्न विचित्र भूषणकरी हेमाम्बराडम्बरी, मुक्ताहार-विलंबमान-विलसद वक्षोज-कुम्भान्तरी |
काश्मीरा-$गुरु-वासिता रूचिकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||
योगानन्दकरी रिपुक्षयकरी धर्मार्थ-निष्ठाकरी, चंद्रार्कानल भासमान लहरी त्रैलोक्यरक्षाकरी |
सर्वैश्वर्य-समस्त-वांछितकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||
कैलाशाचल कन्दरालयकरी गौरी उमा शंकरी, कौमारी निगमार्थ-गोचरकरी ओंकार बीजाक्षरी |
मोक्षद्वार कपाट पाटनकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||
दृश्या-$दृश्य-प्रभूतवाहनकरी ब्रह्माण्डभांडोदरी, लीलानाटक-सूत्रभेदनकरी विज्ञान दीपान्कुरी |
श्री विश्वेशमन: प्रसादनकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||
उर्वी सर्वजनेश्वरी भगवती माताअन्नपूर्णेश्वरी, वेणी-नील-समान कुंतलहरी नित्यान्न दानेश्वरी |
सर्वानन्दकरी दृशां शुभकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||
आदिक्षान्त-समस्त-वर्णनकरी शम्भोस्त्रि भावाकरी, काश्मीरा त्रिजलेश्वरी त्रिलहरी नित्यान्कुरा शर्वरी |
कामाकांक्षकरी जनोदयकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||
देवी सर्व-विचित्र-रत्नरचिता दाक्षायणी सुन्दरी, वामस्वादु-पयोधर-प्रियकरी सौभाग्य माहेश्वरी |
भक्ताभीष्टकरी दशाशुभकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||
चन्द्रर्कानल-कोटिकोटि-सदृशा चंद्रान्शुबिम्बाधरी, चंद्रार्काग्नी समान कुंत लहरी चंद्रार्कवर्णेश्वरी |
माला-पुस्तक-पाश सान्कुशधरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||
क्षत्रत्राणकरी महा$भयकरी माता कृपासागरी, साक्षान्मोक्षकरी सदा शिवकरी विश्वेश्वरी श्रीधरी |
दक्षाक्रंदकरी निरामयकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||
अन्नपूर्णे सदा पूर्णे शंकर प्राण वल्लभे, ज्ञान वैराग्य सिद्यर्थ भिक्षां देहि च पार्वती |
माता च पार्वती देवी पिता देवो महेश्वर:, बान्धवा: शिव भक्ताश्च स्वदेशो भुवनत्रयम ||
वी जी नरेन्द्र
वी जी नरेन्द्र भारत के जाने माने कार्टूनिस्ट और भारतीय कार्टून संस्थान (Indian Institute of Cartoonists) के संस्थापकों में से एक थे। वे शंकर्स वीकली और कन्नड़ प्रभा जैसी प्रसिद्ध पत्रिकाओं से जुड़े रहे। उन्होंने कन्नड़ कार्टूनिस्ट संघ की स्थापना की और उदीयमान कार्टूनिस्टों के लिए कई कार्यशालाएँ आयोजित कीं।
धर्मस्थल, कर्नाटक
धर्मस्थल (Dharmasthala) भारत के कर्नाटक राज्य के दक्षिण कन्नड़ ज़िले में स्थित एक तीर्थ नगर है। यह नेत्रवती नदी के किनारे बसा हुआ है।
हाजी अली की दरगाह
हाजी अली की दरगाह मुंबई के वरली तट के निकट स्थित एक छोटे से टापू पर स्थित एक मस्जिद एवं दरगाह हैं। इसे सय्यद पीर हाजी अली शाह बुखारी की स्मृति में सन १४३१ में बनाया गया था। यह दरगाह मुस्लिम के लिए विशेष धार्मिक महत्व रखती है। यह मुंबई का महत्वपूर्ण धार्मिक एवं पर्यटन स्थल भी है।
दरगाह को सन १४३१ में सूफी संत सय्यद पीर हाजी अली शाह बुखारी की स्मृति में बनाया गया था। हाजी अली ट्रस्ट के अनुसार हाजी अली उज़्बेकिस्तान के बुखारा प्रान्त से सारी दुनिया का भ्रमण करते हुए भारत पहुँचे थे।
हाजी अली की दरगाह वरली की खाड़ी में स्थित है। मुख्य सड़क से लगभग ४०० मीटर की दूरी पर यह दरगाह एक छोटे से टापू पर बनायी गयी है। यहाँ जाने के लिए मुख्य सड़क से एक सेतु बना हुआ है। इस सेतु की उँचाई काफी कम है और इसके दोनों ओर समुद्र है। दरगाह तक सिर्फ निम्न ज्वार के समय ही जाया जा सकता है। अन्य समय में यह सेतु पानी के नीचे डूबा रहता है। सेतु के दोनों ओर समुद्र होने के कारण यह रास्ता काफी मनोरम हो जाता है एवं दरगाह आने वालों के लिए एक विशेष आकर्षण है।
दरगाह टापू के ४५०० वर्ग मीटर के क्षेत्र में फैली हुई है। दरगाह एवं मस्जिद की बाहरी दीवारें मुख्यतः श्वेत रंग से रंगी गयीं हैं। दरगाह के निकट एक ८५ फीट ऊँची मीनार है जो इस परिसर की एक पहचान है। मस्जिद के अन्दर पीर हाजी अली की मजार है जिसे लाल एवं हरी चादर से सज्जित किया गया है। मजार को चारों तरफ चाँदी के डंडो से बना एक दायरा है।
मुख्य कक्ष में संगमरमर से बने कई स्तम्भ हैं जिनके ऊपर रंगीन काँच से कलाकारी की गयी है एवं अल्लाह के ९९ नाम भी उकेरे गए हैं।
समुद्री नमकीन हवाओं के कारण इस इमारत को काफी नुकसान हुआ है। सन १९६० में आखिरी बार दरगाह का सुधार कार्य हुआ था।
यूटीसी+०५:३०
यूटीसी+05:30 () यूटीसी से ५ घंटे ३० मिनट आगे का समय मंडल है जिसे वर्षपर्यन्त भारत और श्रीलंका में समय जानने के लिये उपयोग किया जाता है। मानकों अनुरूप इसे कुछ यूं लिखते हैं :
बनवारी लाल जोशी
बनवारी लाल जोशी(bhuwan lal joshi) (जन्म २७ मार्च १९३६) भारत के कई राज्यों के उपराज्यपाल एवं राज्यपाल रह चुके हैं। ये उत्तराखंड के राज्यपाल रहे अक्टूबर २००७ से। इससे पूर्व ये दिल्ली के भी उपराज्यपाल रह चुके हैं, २००४ से २००७ के बीच। फिर ये मेघालय के राज्यपाल बने २००७ में।
जोशी जी का जन्म राजस्थान के नागौर में छोटी खाटू नामक ग्राम में हुआ था। ये दिळ्ळी के अट्ठारहवें राज्यपाल बने। इन्होंने अपना स्नातक कोलकाता के स्कॉटिश चर्च कालेज से किया। उसके उपरांत विश्वविद्यालय विधि महाविद्यालय, कोलकाता से विधि में स्नातक हुए।
आचार्य राममूर्ति त्रिपाठी
"आचार्य राममूर्ति त्रिपाठी" और आचार्य राममूर्ति अलग-अलग व्यक्ति हैं; भ्रमित न हों। आचार्य राममूर्ति त्रिपाठी (निधन- ३० मार्च २००९) हिन्दी एवं संस्कृत के विद्वान एवं समालोचक थे। वे सागर विश्वविद्यालय में प्राध्यापक रहे; विक्रम विश्वविद्यालय में हिन्दी के विभागाध्यक्ष रहे तथा कई विश्वविद्यालयों के अतिथि शिक्षक (विजिटिंग फैकल्टी) भी रहे।
आचार्य राममूर्ति त्रिपाठी का जन्म वाराणसी के नवांकला गाँव में ४ जनवरी सन १९२९ को हुआ था। उन्होने एम ए (हिन्दी साहित्य), पीएचडी एवं डी लिट की उपाधि काशी हिन्दू विश्वविद्यालय से ली थी। श्रीमठ, काशी ने उन्हें जगदगुरू रामानंदाचार्य पुरस्कार से सम्मानित किया था। भारत का ऐसा पहला मठ है जो हर वर्ष संस्कृत-हिन्दी साहित्य के एक विद्वान को एक लाख रुपया देकर सम्मानित करता है।
कोठारी आयोग
सन् 1964 में भारत की केन्द्रीय सरकार ने डॉ दौलतसिंह कोठारी की अध्यक्षता में स्कूली शिक्षा प्रणाली को नया आकार व नयी दिशा देने के उद्देश्य से एक आयोग का गठन किया। इसे कोठारी आयोग के नाम से जाना जाता है। डॉ कोठारी उस समय विश्वविद्यालय अनुदान आयोग के अध्यक्ष थे। आयोग ने स्कूली शिक्षा की गहन समीक्षा प्रस्तुत की जो भारत के शिक्षा के इतिहास में आज भी सर्वाधिक गहन अध्ययन माना जाता है। कोठारी आयोग (1964-66) या राष्ट्रीय शिक्षा आयोग, भारत का ऐसा पहला शिक्षा आयोग था जिसने अपनी रिपार्ट में सामाजिक बदलावों को ध्यान में रखते हुए कुछ ठोस सुझाव दिए।
आयोग ने 29 जून 1966 को अपनी रिपोर्ट को प्रस्तुत किया। इसमें कुल 23 संस्तुतियाँ थीं। 24 जुलाई 1986 को भारत की प्रथम राष्ट्रीय शिक्षा नीति घोषित की गई। यह पूर्ण रूप से कोठारी आयोग के प्रतिवेदन पर आधारित थी। सामाजिक दक्षता, राष्ट्रीय एकता एवं समाजवादी समाज की स्थापना करने का लक्ष्य निर्धारित किया गया। इसमें शिक्षा प्रणाली का रूपान्तरण कर 10+2+3 पद्धति का विकास, हिन्दी का सम्पर्क भाषा के रूप में विकास, शिक्षा के अवसरों की समानता का प्रयास, विज्ञान व तकनीकी शिक्षा पर बल तथा नैतिक व सामाजिक मूल्यों के विकास पर जोर दिया गया।
मरमरा क्षेत्र
मरमारा प्रांत (तुर्क भाषा: Marmara Bölgesi), तुर्की का सबसे छोटा लेकिन सबसे सघन बसा हुआ क्षेत्र है। इस क्षेत्र का क्षेत्रफ़ल ६७,३८६ वर्ग किमी है और ये तुर्की के कुल क्षेत्रफ़ल का ८.६% भाग है।
यह क्षेत्र आधिकारिक रूप से १९४१ में अस्तित्व में आया और भौगोलिक रूप से ये चार भागों मे बटाँ हुआ है।
इसके नाम कि व्युत्पत्ति युनानी भाषा के μάρμαρον (मारमरोन) शब्द से हुई है, जो स्वयं μάρμαρος (मारमरोस) से निकला है जिसका अर्थ है, "स्फटिक चट्टान" या "चमकती चट्टान"।यिलडीज़ (स्टार) पर्वत मरमारा क्षेत्र में स्थित है।
उत्तर रेलवे (भारत)
उत्तर रेलवे भारतीय रेल की एक इकाई है। इसे लघुरूप में उरे कहा जाता है। इसकी स्थापना 14 अप्रैल 1952 में हुई थी। इसका मुख्यालय दिल्ली  में स्थित है।
इसके अंतर्गत आने वाले मंडल हैं: दिल्ली, अंबाला, फिरोजपुर, लखनऊ (उ रे), मुरादाबाद
पूर्वोत्तर रेलवे (भारत)
पूर्वोत्तर रेलवे भारतीय रेल की एक इकाई है। इसे लघुरूप में एन॰ई॰आर॰ कहा जाता है।
इसकी स्थापना 1952 में हुई थी। इसका मुख्यालय गोरखपुर में स्थित है।  इसके अंतर्गत आने वाले मंडल हैं: इज्जत नगर, लखनऊ, वाराणसी
पूर्व रेलवे (भारत)
पूर्व रेलवे भारतीय रेल की एक इकाई है। इसे लघुरूप में पूरे कहा जाता है।
इसकी स्थापना अप्रैल, 1952 में हुई थी। इसका मुख्यालय कोलकाता में स्थित है।  इसके अंतर्गत आने वाले मंडल हैं: हावड़ा, सियालदह, आसनसोल, मालदा
दक्षिणपूर्व रेलवे (भारत)
दक्षिणपूर्व रेलवे भारतीय रेल की एक इकाई है। इसे लघुरूप में दपूरे कहा जाता है।
इसकी स्थापना 1955 में हुई थी। इसका मुख्यालय कोलकाता में स्थित है।
इसके अंतर्गत आने वाले मंडल हैं: आद्रा, चक्रधरपुर, खड़गपुर, राँची
दक्षिण मध्य रेलवे
दक्षिण मध्य रेलवे भारतीय रेल की एक इकाई है। इसे लघुरूप में दमरे कहा जाता है।
इसकी स्थापना 2 अक्टूबर 1966 में हुई थी। इसका मुख्यालय सिकंदराबाद में स्थित है।  इसके अंतर्गत आने वाले मंडल हैं: सिकंदराबाद, हैदराबाद, गुंटकल, गुंटूर, नांदेड़, विजयवाड़ा
दक्षिण रेलवे (भारत)
दक्षिण रेलवे भारतीय रेल की एक इकाई है। इसे लघुरूप में दरे कहा जाता है।
इसकी स्थापना 14 अप्रैल 1951 में हुई थी। इसका मुख्यालय चेन्नई में स्थित है।  इसके अंतर्गत आने वाले मंडल हैं: चेन्नई, मदुरै, पालघाट, तिरुचुरापल्ली, त्रिवेंद्रम, सलेम (कोयंबतूर)
उत्तर पश्चिम रेलवे
उत्तर पश्चिम रेलवे भारतीय रेल का एक रेलक्षेत्र है। इसे लघुरूप में उपरे कहा जाता है।
इसकी स्थापना 1 अक्टूबर 2002 में हुई थी। इसका मुख्यालय जयपुर में स्थित है।  इसके अंतर्गत आने वाले मंडल हैं: जयपुर, अजमेर, बीकानेर, जोधपुर कोटा
पश्चिम रेलवे (भारत)
पश्चिम रेलवे भारतीय रेल की एक इकाई है। इसे लघुरूप में परे कहा जाता है।
इसकी स्थापना 5 नवम्बर 1951 में हुई थी। इसका मुख्यालय मुंबई में स्थित है।  इसके अंतर्गत आने वाले मंडल हैं: मुंबई सेंट्रल, वडोदरा, रतलाम, अहमदाबाद, राजकोट, भावनगर,
पश्चिम मध्य रेलवे
पश्चिम मध्य रेलवे भारतीय रेल की एक इकाई है। इसे लघुरूप में पमरे कहा जाता है।
इसकी स्थापना 1 अप्रैल 2003 में हुई थी। इसका मुख्यालय [शिवपुरी]] में स्थित है।
इसके अंतर्गत आने वाले मंडल हैं: जबलपुर, भोपाल, कोटा
उत्तर मध्य रेलवे (भारत)
उत्तर मध्य रेलवे भारतीय रेल की एक इकाई है। इसे लघुरूप में उमरे कहा जाता है। इसकी स्थापना 1 अप्रैल 2003 में हुई थी। इसका मुख्यालय इलाहाबाद में स्थित है। उत्तर मध्य रेलवेेे के अंतर्गत तीन डिवीजन आतेे हैं इलाहाबाद आगरा और झांसी। दिल्ली हावड़ा लाइन पर लगभग 54% प्रतिशत का हिस्सा उत्तर मध्य रेलवे के अंतर्गत आता है।
इसके अंतर्गत आने वाले मंडल हैं: इलाहाबाद, आगरा, झांसी
दक्षिण पश्चिम रेलवे
दक्षिण पश्चिम रेलवे भारतीय रेल की एक इकाई है। इसे लघुरूप में दपरे कहा जाता है।
इसकी स्थापना 1 अप्रैल 2003 में हुई थी। इसका मुख्यालय हुबली में स्थित है।  इसके अंतर्गत आने वाले मंडल हैं: हुबली, बैंगलोर, मैसूर